Z A P I S N I K

20. sjednice Vijeća Mjesnog odbora Sloboština, održane dana
02. prosinca 2022. godine u objektu mjesne samouprave Sloboština,
s početkom u 18:00 sati




NAZOČNI ČLANOVI VIJEĆA: Darko Konjiković, Goran Ratković, Josip Benko Milorad Blanuša, Danica Juričić Spasović, Mandica Lulić i Marijana Alagušić.


Predsjedava Goran Ratković, predsjednik Vijeća.

Zapisnik vodi: Danica Juričić Spasović, potpredsjednica Vijeća
	

Sjednica će se snimati, bit će dostupan audio i video zapis navedene sjednice.
Svi vijećnici su upoznati s time i dali su usmeni pristanak.

Predsjednik konstatira da su na početku otvaranja Sjednice nazočni svi članovi Vijeća (7), što znači da Vijeće može pravovaljano odlučivati te otvara 20. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 7 glasova ˝ZA˝ Vijeće jednoglasno prihvaća tekst Zapisnika 19. sjednice održane 07. studenog 2022. godine.



USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 



D n e v n i     r e d

1. Rasprava o otvaranju facebook profila Mjesnog odbora Sloboština - zaključak, donosi se
2. Rasprava o reduciranju termina dežurstva za građane - zaključak, donosi se
3. Rasprava o dodjeljivanju termina za povremeno korištenje prostora MS Sloboština - zaključak, donosi se
4. Pitanje, prijedlozi, obavijesti.

[bookmark: _GoBack]

[bookmark: _Hlk93764988]Ad. 1. Rasprava o otvaranju facebook profila Mjesnog odbora Sloboština - zaključak, donosi se

[bookmark: _Hlk86096289]U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik otvara raspravu o otvaranju facebook profila VMO Sloboština radi boljeg i informiranja građana o radu VMO Sloboština kako bi s građanima brže podijelili važne i korisne informacije. Svi vijećnici su tokom rasprave podržali ideju otvaranja facebook profila, te su, također, donijeli i određene smjernice na koji način će se voditi komunikacija sa građanima putem facebook profila.

VMO Sloboština slaže se s navedenim prijedlogom i jednoglasno donosi :


Z A K LJ U Č A K
rasprave o otvaranju facebook profila Mjesnog odbora Sloboština – zaključak, donosi se


1. Vijeće Mjesnog odbora Sloboština raspravljalo je o otvaranju facebook profila MO Sloboština.
2. Vijeće Mjesnog odbora Sloboština donijelo je zaključak da se otvori facebook profil Mjesnog odbora Sloboština u 2023. godini uz sljedeće odluke: 
· Stranicu će voditi i održavati predsjednik i potpredsjednica VMO, koji će odgovarati na upite građana naselja Sloboština.
· FB Stranica sadržavat će i generičke poruke s uputama građanima gdje mogu dobiti tražene informacije ili kojoj se gradskoj službi mogu obratiti. 
· Facebook stranica VMO Sloboština otvorit će se u siječnju 2023. 


3. Ovaj Zaključak dostavlja se Vijeću Gradske četvrti Novi Zagreb – istok.





Ad. 2.  Rasprava o reduciranju termina dežurstva za građane - zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović


Predsjednik pokreće raspravu o reduciranju termina dežurstva za građane u prostorijama VMO Sloboština koja bi se umjesto jednom tjedno održavala jednom mjesečno zbog vrlo slabog odaziva građana. 
Kroz kraću raspravu vijećnici VMO Sloboština iznose svoja mišljenja, te su svi suglasni da se reduciraju termini održavanja dežurstva za građane, čemu pridonosi i otvaranja facebook profila MO Sloboština kao bržeg i učinkovitijeg kanala komuniciranja sa građanima. 

Svi vijećnici su suglasni su s prijedlogom te se jednoglasno donosi:  



Z A K LJ U Č A K
rasprave  o reduciranju termina dežurstva za građane – zaključak, donosi se


1. Vijeće Mjesnog odbora Sloboština raspravljalo je o reduciranju termina dežurstva za građane u prostoru MS Sloboština.
 
2. Vijeće Mjesnog odbora Sloboština donosi zaključak o reduciranju termina dežurstava za građane na jednom mjesečno i to na način da se dežurstva održavaju prvi četvrtak u mjesecu u prostorijama MS Sloboština. Ukoliko se radi interesa građana iskaže potreba za većim brojem dežurstava, VMO će povećati broj dežurstava na dva puta mjesečno. Vijećnici i dalje dežuraju naizmjenično i to po 2 vijećnika na svakom dežurstvu, kao i do sada. Reducirani broj dežurstava stupa na snagu od 01. siječnja 2023.

3. Ovaj Zaključak dostavlja se Vijeću Gradske četvrti Novi Zagreb – istok.



Ad.3. Rasprava o dodjeljivanju termina za povremeno korištenje prostora MS Sloboština - zaključak, donosi se

U raspravi sudjeluju: Goran Ratković

Predsjednik na početku rasprave iznosi prijedlog da se zbog lakše i preglednije evidencije korištenja prostora MS Sloboština, rješenja za povremeno korištenje prostora MS Sloboština izdaju na rok od 1 godine i to od 01. siječnja do 31. prosinca za tekuću godinu. 

Vijećnici su suglasni s prijedlogom te se bez rasprave jednoglasno donosi:  


Z A K LJ U Č A K
o raspravi o dodjeljivanju termina za povremeno korištenje prostora MS Sloboština - zaključak, donosi se


1. Vijeće MO Sloboština raspravljalo je o dodjeljivanju termina za povremeno korištenje prostora MS Sloboština. 

2. Vijeće MO Sloboština je donijelo zaključak prema kojem se sva aktualna rješenja poništavaju i svi korisnici prostora MS Sloboština moraju podnijeti nove zahtjeve za korištenje prostora za razdoblje od 01. siječnja do 31. prosinca 2023.g. Zahtjeve je potrebno podnesti najkasnije do 31.12.2022.g., odnosno do datuma održavanja prve sjednice MO Sloboština u siječnju 2023.g.

3. Ovaj Zaključak dostavlja se Vijeću Gradske četvrti Novi Zagreb – istok.




Ad.4.  Pitanja, prijedlozi, obavijesti.

U ovoj točci povela se rasprava o proceduri i rokovima u kojima su vijećnici dužni  pravovremeno priložiti svoje prijedloge s obrazloženjima prijedloga za koje smatraju da se trebaju uvrstiti u dnevni red sjednica VMO Sloboština. Rasprava je otvorena radi prigovora vijećnice Marijane Alagušić zbog toga što su joj prijedlozi za dnevni red odbijeni, međutim, vijećnica je izvan roka priložila prijedloge točaka za dnevni red 20. sjednice VMO te bez obrazloženja prijedloga. 
Predsjednik je stoga ponovio proceduru i upute vijećnicima za daljnji rad kod iznošenja svojih prijedloga za dnevni red sjednica VMO s čime su svi vijećnici suglasni.



Obzirom da više nije bilo pitanja i prijedloga predsjednik Vijeća zaključuje sjednicu u 19:44h.




KLASA: 024-08/22-003/2427
URBROJ: 251-13-11-9-22-2
Zagreb, 02. prosinca 2022. 



Zapisnik sastavila:							
Danica Juričić Spasović




        Predsjednik
Vijeća Mjesnog odbora
        Sloboština
     Goran Ratković


